III โชว์ฟอร์มปี 65 โตสนั่น 117% รับส่วนแบ่งกำไร “AOTGA-ANI” เคาะปันผล 0.40 บ.
III โชว์ฟอร์มปี 65 โตสนั่น 117% มาที่ 795.66 ลบ. ทำออลไทม์ไฮ จากปีก่อนกำไร 366.95 ลบ. รับส่วนแบ่งกำไร "AOTGA-ANI" เคาะปันผล 0.40 บ. ขึ้นเครื่องหมาย XD 25 เม.ย.66 จ่าย 16 พ.ค.66
III โชว์ฟอร์มปี 65 โตสนั่น 117% มาที่ 795.66 ลบ. ทำออลไทม์ไฮ รับส่วนแบ่งกำไร "AOTGA-ANI" เคาะปันผล 0.40 บ. ขึ้นเครื่องหมาย XD 25 เม.ย.66
22 ก.พ. 2566

บริษัท ทริพเพิล ไอ โลจิสติกส์ จำกัด (มหาชน) หรือ III รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยในปี 65 บริษัทสร้างผลงานโดดเด่นทุยสถิติใหม่ด้วยกำไรสุทธิสูงสุดเป็นประวัติการณ์ 795.7 ล้านบาท เติบโตเพิ่มขึ้นร้อยละ 116.8 เมื่อเทียบจากปีก่อน โดยมีรายได้รวม 2,788.8 ล้านบาท และได้รับส่วนแบ่งกำไรจากเงินลงทุนในบริษัทร่วมและการร่วมค้า 624 ล้านบาท เติบโตกว่าร้อยละ 192.9 เมื่อเทียบจากปีก่อน จากการเติบโตของผลการดำเนินงานของ ANI ซึ่งส่วนหนึ่งมาจากการที่ ANI มีการซื้อกิจการ Asia GSA (M) รวมถึงผลตอบแทนจากบริษัท บริการภาคพื้น ท่าอากาศยานไทย จำกัด (AOTGA) ซึ่งบริษัทฯ ได้ลงทุนผ่านบริษัท เอสเอแอล กรุ๊ป (ไทยแลนด์) จำกัด ที่ช่วงเดียวกันของปีก่อนมีผลขาดทุน ในขณธที่ในปี 65 ได้ส่วนแบ่งกำไรกว่า 26.2 ล้านบาท นอกจากนี้ในไตรมาส 4/65 บริษัทฯ รับรู้กำไรจากการปรับมูลค่าลงทุนยุติธรรมของเงินลงทุนใน  Asia GSA (M) จำนวน 321.7 ล้านบาท
นอกจากนั้นที่ประชุมคณะกรรมการบริษัทฯ วันที่ 21 ก.พ.66 อนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65 เป็นเงินสดในอัตรา 0.40 บาท/หุ้น กำหนดขึ้นเครื่องหมาย XD วันที่ 25 เม.ย.66 และกำหนดจ่ายเงินปันผลในวันที่ 16 พ.ค.66